
“Valsts ieņēmumu dienesta nodarbināto pārvadāšanas pakalpojums no Atbrīvošanas alejas 160 C, Rēzeknē uz Terehovas muitas kontroles punktu”

	Rīgā 
	Dokumenta datums ir tā elektroniskās parakstīšanas datums 




Valsts ieņēmumu dienests, tā ģenerāldirektores Baibas Šmites – Roķes personā, kura rīkojas saskaņā ar likumu “Par Valsts ieņēmumu dienestu”, turpmāk – Pasūtītājs, no vienas puses, un 
SIA “Miks Bus”, tās valdes locekļa Aleksandra Davidova personā, kurš rīkojas saskaņā ar statūtiem, turpmāk – Izpildītājs, no otras puses, abi  kopā saukti Puses, atsevišķi – Puse, pamatojoties uz atklāta konkursa Nr. FM VID 2023/169 “Valsts ieņēmumu dienesta nodarbināto pārvadāšanas pakalpojums” 1.daļas “Valsts ieņēmumu dienesta nodarbināto pārvadāšanas pakalpojums no Atbrīvošanas alejas 160 C, Rēzeknē uz Terehovas muitas kontroles punktu” rezultātiem, noslēdz šādu līgumu, turpmāk – Līgums:

1. Līguma priekšmets
1.1. Pasūtītājs uzdod, bet Izpildītājs saskaņā ar Līguma noteikumiem un spēkā esošajiem ārējiem normatīvajiem aktiem nodrošina Pasūtītāja nodarbināto (turpmāk – arī pasažieri) pārvadāšanu 2 (divas) reizes dienā ar pasažieru autobusiem (turpmāk – Transportlīdzeklis), kurus vada Izpildītāja Transportlīdzekļu vadītāji maršrutā (reisā) no Atbrīvošanas alejas 160 C, Rēzeknē līdz Terehovas muitas kontroles punktam (turpmāk – MKP) un atpakaļ (turpmāk – Pakalpojums), bet Pasūtītājs apņemas apmaksāt šo Pakalpojumu Līgumā noteiktajā kārtībā un termiņos. 
1.2. Pakalpojums tiek sniegts pastāvīgi saskaņā ar Līguma 1.pielikumā noteiktajām prasībām un atbilstoši Līguma 2.pielikumā noteiktajai Pakalpojuma cenai.

2. Līguma summa un norēķinu kārtība
2.1. Līguma kopējā summa ir 190 000,00 EUR (viens simts deviņdesmit tūkstoši euro un 00 centi) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi.  
2.2. Līguma kopējā summā ietvertas visas izmaksas, kas saistītas ar Līguma 1.1.apakšpunktā noteiktā Pakalpojumu sniegšanu saskaņā ar Līguma 2.pielikumā noteikto Pakalpojuma dienas cenu, kā arī saskaņā ar plānotās degvielas patēriņa normas izmaksām.
2.3.  Līguma 2.pielikumā norādītajā Pakalpojuma dienas cenā iekļauti visi tiešie un netiešie Izpildītāja izdevumi, kas varētu rasties un ir saistīti ar Pakalpojumu izpildi atbilstoši Līguma noteikumiem (darbaspēka izmaksas, nodokļi (izņemot PVN) un nodevas, administratīvās izmaksas, ar Transportlīdzekļu uzturēšanu un izmantošanu saistītie izdevumi, t.sk., apdrošināšana, amortizācija, maiņas Transportlīdzekļa nodrošināšanas izmaksas (ja būs nepieciešamas), ar nepieciešamo atļauju saņemšanu no trešajām personām esošās izmaksas, u.c. izmaksas (izņemot degvielas izmaksas), kas nepieciešamas Līguma pilnīgai un kvalitatīvai izpildei).
2.4. Degvielas izmaksas Izpildītājs norāda atsevišķi rēķina pārskatā un Pasūtītājs maksā papildus atbilstoši plānotajai degvielas patēriņa normai, kas noteikta saskaņā ar Līguma 1.pielikuma 1.tabulas 2.4.apakšpunktu un 2.tabulas 1.5.apakšpunktu un to reizinot ar Centrālās statistikas pārvaldes noteikto vidējo degvielas mazumtirdzniecības cenu 1 (vienam) litram Latvijas Republikā attiecīgajā Pakalpojuma sniegšanas mēnesī (informācija pieejama Centrālās statistikas pārvaldes tīmekļa vietnē  https://data.stat.gov.lv/pxweb/lv/OSP_PUB/START__VEK__PC__PCC/PCC010m).
2.5. Izpildītājs līdz katra kalendārā mēneša 10 (desmitajam) datumam iesniedz Pasūtītājam rēķinu un rēķina pārskatu par iepriekšējā mēnesī sniegto Pakalpojumu. Izpildītājs Pasūtītājam rēķinus un rēķina pārskatus var nosūtīt uz elektroniskā pasta adresi FP.lietvediba@vid.gov.lv vai uz e-adresi EINVOICE_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Rēķina pārskatā Izpildītājs norāda vismaz sekojošu informāciju (Pasūtītāju, Izpildītāju, Pakalpojuma sniegšanas mēnesi, katrā dienā sniegto Pakalpojumu skaitu, Pakalpojumā izmantotā Transportlīdzekļa valsts reģistrācijas numuru un Transportlīdzekļa vadītāja vārdu, uzvārdu, kopējo nobraukto kilometru skaitu mēnesī, kopējo mēnesī patērēto degvielas veidu un apjomu, katras dienas Pakalpojuma izmaksas un kopējās Pakalpojuma izmaksas, kā arī kopējās degvielas izmaksas).
2.6. Līguma 8.2.1.apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) 5 (piecu) darba dienu laikā izskata saskaņā ar Līguma 2.5.apakšpunktu iesniegtos dokumentus un, ja Izpildītāja iesniegtie dokumenti ir atbilstoši sniegtajam Pakalpojumam, akceptē Izpildītāja iesniegtos dokumentus. Ja Pasūtītāja pilnvarotā persona 5 (piecu) darba dienu laikā pēc rēķina un rēķina pārskata iesniegšanas Pasūtītājam nav iesniegusi rakstiskus iebildumus, tad uzskatāms, ka Izpildītāja rēķins un rēķina pārskats ir akceptēti bezierunu kārtībā.
2.7. Ja Pasūtītāja pilnvarotā persona neakceptē Izpildītāja iesniegtos dokumentus, tā rakstiski, norādot iemeslus, par to informē Līguma 8.2.2.apakšpunktā noteikto Izpildītāja pilnvaroto personu (turpmāk – Izpildītāja pilnvarotā persona). Izpildītāja pilnvarotā persona izskata Pasūtītāja pilnvarotās personas iebildumus 2 (divu) darba dienu laikā pēc iebildumu saņemšanas, un, ja Pasūtītāja pilnvarotās personas iebildumi ir pamatoti, veic korekcijas Līguma 2.5.apakšpunktā minētajos dokumentos. 
2.8. Norēķini par Pakalpojumu tiek veikti reizi mēnesī par iepriekšējo kalendāro mēnesi 30 (trīsdesmit) dienu laikā pēc Izpildītāja rēķina un rēķina pārskata saņemšanas un akceptēšanas. 
2.9. Norēķini starp Pasūtītāju un Izpildītāju tiek veikti ar pārskaitījumu uz Līgumā norādīto Izpildītāja norēķinu kontu bankā.
2.10.  Par samaksas brīdi uzskatāms naudas pārskaitīšanas datums no Pasūtītāja norēķinu konta.
2.11. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 2.1.apakšpunktā noteiktā Līguma kopējā summa un attiecīgi Līguma 2.pielikumā noteiktā Pakalpojuma dienas cena var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):
2.11.1. ne ātrāk kā 1 (vienu) gadu no Līguma spēkā stāšanās dienas;
2.11.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
2.11.3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
2.11.4. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
2.11.5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
2.11.6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.1.apakšpunktā noteiktās Līguma kopējās summas un Līguma 2.pielikumā noteiktās Pakalpojuma dienas cenas.  
2.12. Pakalpojuma sniegšanā patērētās degvielas cenas tiek noteiktas katru mēnesī no jauna atbilstoši Centrālās statistikas pārvaldes noteiktajai atbilstoša veida vidējai degvielas mazumtirdzniecības cenai 1 (vienam) litram Latvijas Republikā attiecīgajā Pakalpojuma sniegšanas mēnesī (informācija pieejama Centrālās statistikas pārvaldes tīmekļa vietnē:  https://data.stat.gov.lv/pxweb/lv/OSP_PUB/START__VEK__PC__PCC/PCC010m).
2.13. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2.14. Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu izmantojot Pakalpojumu Līguma darbības laikā.

3. Pušu tiesības un pienākumi
3.1. Izpildītāja pienākumi:
3.1.1. Izpildītājs, parakstot Līgumu, apliecina, ka tam ir un visa Līguma darbības laikā būs visas nepieciešamās speciālās atļaujas, licences vai sertifikāti Līgumā noteiktā Pakalpojuma sniegšanai;
3.1.2. Izpildītājs apņemas veikt Pakalpojumu kvalitatīvi un noteiktajā termiņā, atbilstošā apjomā, kas noteikts Līgumā un Līguma pielikumā. Nekvalitatīva Pakalpojuma gadījumā Izpildītājam ir pienākums novērst defektu un nepilnības par saviem līdzekļiem;
3.1.3. pēc Pasūtītāja pilnvarotās personas rakstiskas pretenzijas saņemšanas, iespējami īsākā laikā, nodrošināt konstatēto nepilnību un/vai neatbilstību novēršanu;
3.1.4. nodrošināt Pakalpojuma sniegšanu atbilstoši normatīvo aktu prasībām un Līguma nosacījumiem;
3.1.5. nodrošināt, ka Pakalpojums tiek sniegts tikai ar Transportlīdzekļiem, kas atbilst normatīvo aktu prasībām un Līguma 1.pielikumā norādītajiem nosacījumiem; 
3.1.6. nodrošināt, ka Pakalpojumu veikšanā iesaistīto Transportlīdzekļu vadītāju kvalifikācija, kompetence un darbības ir atbilstošas normatīvo aktu prasībām un Līguma nosacījumiem;
3.1.7. nodrošināt, ka Pakalpojumu veikšanā iesaistītie Transportlīdzekļu vadītāji neatrodas alkohola, psihotropo vai narkotisko vielu ietekmē;
3.1.8. nodrošināt atbilstoši Līguma 1.pielikuma nosacījumiem līdzvērtīgu rezerves Transportlīdzekli ar Izpildītāja Transportlīdzekļa vadītāju, kas ceļu satiksmes negadījuma vai tehnisku problēmu gadījumā nodrošina Transportlīdzekļa nomaiņu par to nekavējoties telefoniski (zvanot un nosūtot īsziņu) informējot Pasūtītāja pilnvaroto personu;
3.1.9. nodrošināt, ka Līguma izpilde netiks kavēta un apgrūtināta, kam par pamatu varētu būt Izpildītāja saistības ar trešajām personām;
3.1.10.  Izpildītājam nav tiesību vienpusēji mainīt ar Līguma 1.pielikumā noteikto Pakalpojuma maršrutu, kā arī atteikt braucienu pa ceļu kādā no maršruta posmiem, izņemot gadījumu, kad aizliegums izriet no Ceļu satiksmes noteikumiem;
3.1.11. Izpildītājam Pakalpojuma izpildes laikā nav tiesību papildus pārvadāt personas, kas nav Pasūtītāja nodarbinātie;
3.1.12. Izpildītājs uzņemas pilnīgu atbildību par visiem nodokļiem, nodevām u.c. maksājumiem, kas saistīti ar sniegto Pakalpojumu un kvalificētu Transportlīdzekļu vadītāju piesaisti un viņu veiktā darba apmaksu;
3.1.13. Izpildītājs uzņemas visu risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei.
3.2. Izpildītāja tiesības:
3.2.1.  saņemt no Pasūtītāja saistību izpildei nepieciešamo informāciju;
3.2.2.  prasīt un saņemt samaksu par Līgumā noteiktajā apjomā, kārtībā, termiņā un kvalitātē sniegto Pakalpojumu;
3.2.3. prasīt un saņemt no Pasūtītāja līgumsodu un atlīdzību par radītajiem zaudējumiem Līgumā un spēkā esošajos ārējos normatīvajos aktos paredzētajos gadījumos;
3.2.4. noteikt iekšējās kārtības noteikumus Transportlīdzeklī un iepazīstināt ar tiem pasažierus, kā arī aizrādīt pasažieriem vai Pasūtītāja pārstāvim par to neievērošanu.
3.3. Pasūtītāja pienākumi:
3.3.1. pieņemt saņemto Pakalpojumu, ja tas sniegts atbilstoši Līguma noteikumiem un spēkā esošajiem ārējiem normatīvajiem aktiem, vai iesniegt Izpildītājam pretenzijas Līgumā noteiktajā kārtībā;
3.3.2. veikt samaksu par Pakalpojumu Līgumā noteiktajā kārtībā un apjomā;
3.3.3. sniegt Izpildītājam visu nepieciešamo informāciju saistību izpildei;
3.3.4. nodrošināt, ka Pasūtītāja nodarbinātie nepārvadā Transportlīdzeklī ugunsnedrošas, sprāgstošas, indīgas un kodīgas vielas, kā arī kravas, kas varētu kaitēt Transportlīdzeklim vai tā iekārtām un inventāram;
3.3.5. nodrošināt ka pasažieri ievēro iekšējās kārtības noteikumus Transportlīdzeklī.
3.4. Pasūtītāja tiesības:
3.4.1.  pieprasīt un saņemt no Izpildītāja Pakalpojuma sniegšanu Līgumā noteiktajā apjomā, kārtībā, termiņā un kvalitātē;
3.4.2.  saņemt no Izpildītāja informāciju, dokumentus un paskaidrojumus par Līguma izpildes gaitu un citiem Līguma izpildes jautājumiem;
3.4.3.  Laicīgi, bet ne vēlāk kā 48 (četrdesmit astoņas) stundas pirms attiecīgā Pakalpojuma sniegšanas, saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
3.4.4. Pakalpojuma sniegšanas laikā pārbaudīt Izpildītāja darbu un izteikt saistošus norādījumus Pakalpojuma sniegšanas gaitā;
3.4.5.  atkarībā no neparedzētiem ārkārtējiem apstākļiem, atcelt atsevišķa Pakalpojuma sniegšanu, rakstiski informējot Izpildītāja pilnvaroto personu ne mazāk kā 48 (četrdesmit astoņas) stundas līdz attiecīgā Pakalpojuma uzsākšanas sākumam. Šādā gadījumā Pasūtītājs ir atbrīvots no attiecīgā Pakalpojuma apmaksas (attiecīgā Pakalpojuma dienas cena tiek samazināta uz pusi);
3.4.6.  Pasūtītājam ir tiesības ar rakstveida paziņojumu vienpusēji apturēt Līguma darbības izpildi (Pakalpojuma sniegšanu) gadījumā, ja ārējo normatīvo aktu rezultātā tiek apturēta Terehovas MKP darbība. 

4. Pušu atbildība
4.1. Pusēm ir pienākums atlīdzināt otrai pusei nodarītos zaudējumus, ja tādi ir radušies Puses prettiesiskas darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
4.2. Ja Pasūtītājs savlaicīgi neveic samaksu par saņemto Pakalpojumu, Izpildītājs prasa un Pasūtītājs maksā līgumsodu 0,1 % (vienas desmitās daļas procenta) apmērā no neapmaksāta rēķina par katru nokavēto maksājumu dienu, bet kopsummā ne vairāk kā 10 % (desmit procentu) apmērā no neapmaksāta rēķina.
4.3. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
4.4. Izpildītājs pilnībā ir atbildīgs par zaudējumiem, kas radušies Pakalpojuma veikšanas  laikā, pasažieru mantai un veselībai, ja vien nepierāda, ka zaudējums radies nepārvaramas varas dēļ, ar paša cietušā nodomu vai viņa rupjas neuzmanības dēļ.
4.5. Ja Izpildītājs pēc Līguma noslēgšanas atsakās uzsākt Pakalpojuma sniegšanu, Pasūtītājs prasa un Izpildītājs maksā līgumsodu EUR 500,00 (pieci simti euro un 00 centi) apmērā.
4.6. Ja Izpildītājs nenodrošina Transportlīdzekli Pakalpojumam, atsakās izpildīt Pakalpojumu vai neizpilda to, tad Pasūtītājs prasa un Izpildītājs maksā līgumsodu EUR 200,00 (divi simti euro un 00 centi) apmērā par katru gadījumu (katru neveikto reisu).
4.7. Ja Izpildītājs Līguma izpildē iesaista Transportlīdzekli, kas neatbilst Līguma nosacījumiem, tad Pasūtītājs prasa un Izpildītājs maksā līgumsodu EUR 100,00 (viens simts euro un 00 centi) apmērā par katru gadījumu.
4.8. Ja Izpildītāja darbinieki, sniedzot Pakalpojumu, ir alkoholisko dzērienu, narkotisko vai psihotropo vielu iespaidā, tad Pasūtītājs prasa un Izpildītājs maksā līgumsodu 100,00 EUR (viens simts euro un 00 centi) apmērā par katru gadījumu.
4.9. Ja Izpildītājs prettiesiski izpauž Līguma 6.punktā norādītās ziņas Pasūtītājs prasa un Izpildītājs maksā līgumsodu 200,00 EUR (divi simti euro un 00 centi) apmērā par katru ziņu prettiesiskās izpaušanas gadījumu.
4.10. Par citiem Pakalpojuma sniegšanas pārkāpumiem Pasūtītājs prasa un Izpildītājs maksā līgumsodu 50,00 EUR (piecdesmit euro un 00 centu) apmērā par katru gadījumu. 
4.11. Izpildītājs ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no Izpildītāja puses. Izpildītājs ir atbildīgs par Izpildītāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam vai citām trešajām personām.
4.12. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītājam maksājamā summā (dzēst ieskaita veidā) vai nomaksāt to sekojošos termiņos, nepārsniedzot Līguma spēkā esamības termiņu:
4.12.1. 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti euro);
4.12.2. 3 (trīs) mēnešos, ja līgumsoda apmērs pārsniedz EUR 1000 (vienu tūkstoti euro), bet nepārsniedz EUR 5000 (piecus tūkstošus euro);
4.12.3. 6 (sešos) mēnešos, ja līgumsoda apmērs pārsniedz EUR 5000 (piecus tūkstošus euro).
4.13. Izpildītājs, atbildot uz 4.12.apakšpunktā norādīto Pasūtītāja vēstuli, informē par savu izvēli - to ietvert nākamā Pasūtītājam maksājamā summā (dzēst ieskaita veidā) vai nomaksāt to Pasūtītāja norādītajā termiņā.
4.14. Ja Izpildītājs, atbildē uz 4.12.apakšpunktā norādīto Pasūtītāja vēstuli, ir izvēlējies līgumsodu dzēst ieskaita veidā, tad Izpildītājs izrakstot nākamo rēķinu par sniegto Pakalpojumu rēķinā norāda sniegtā Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
4.15. Ja Izpildītājs, atbildē uz 4.12.apakšpunktā norādīto Pasūtītāja vēstuli, izvēlas līgumsoda samaksu veikt maksājuma veidā un līgumsoda summa pārsniedz EUR 1000 (vienu tūkstoti euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

5. Līguma darbības termiņš un izbeigšanas kārtība
5.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
5.2.  Izpildītājs uzsāk Pakalpojuma sniegšanu 10 (desmit) dienu laikā pēc Pasūtītāja pilnvarotās personas rakstiskā pieteikuma nosūtīšanas dienas. Pasūtītāja pilnvarotā persona rakstiskā pieteikumā norāda precīzu Pakalpojuma sniegšanas uzsākšanas datumu un laiku.
5.3. Izpildītājs sniedz Pakalpojumu 36 (trīsdesmit sešus) mēnešus no Pakalpojuma sniegšanas uzsākšanas dienas vai līdz brīdim, kad Pasūtītājs izlietojis Līguma 2.1.apakšpunktā minēto summu, atkarībā no tā, kurš nosacījums iestājas pirmais.
5.4. Līgums ir spēkā līdz Pušu saistību pilnīgai izpildei.
5.5. Pusēm ir tiesības vienpusēji izbeigt Līguma darbību, vismaz 60 (sešdesmit) dienas iepriekš rakstiski paziņojot par to otrai Pusei.
5.6. Pasūtītājam ar rakstisku paziņojumu ir tiesības nekavējoties izbeigt Līguma darbību, ja: Izpildītāja rīcībā nav nepieciešamās speciālās atļaujas, licences vai sertifikāti Līgumā noteiktā Pakalpojuma sniegšanai.
5.7. Pasūtītājs ir tiesīgs nekavējoties vienpusēji izbeigt Līgumu, ja Izpildītājs 2 (divas) reizes saņēmis Pasūtītāja rakstisku pretenziju par Pakalpojumu, bet turpina nepildīt Līgumā noteikto.
5.8. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja:
5.8.1. atbilstoši Starptautisko un Latvijas Republikas nacionālo sankciju likumam 8.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
5.8.2. uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
5.9.  Izpildītājs, nosūtot rakstisku paziņojumu Pasūtītājam, ir tiesīgs vienpusēji atkāpties no Līguma, ja Pasūtītājs Līguma noteiktajā termiņā nav veicis apmaksu par sniegto Pakalpojumu un Pasūtītāja nokavējums ir sasniedzis vismaz 30 (trīsdesmit) dienas.
5.10. Pusēm abpusēji vienojoties un noformējot vienošanos rakstiski, Līgums var tikt izbeigts pirms Līguma 5.3.punktā minētā termiņa.
5.11. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto Pakalpojumu līdz līgumsaistību pilnīgai izbeigšanai.

6. Konfidencialitāte
6.1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
6.2. Līguma 6.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
6.3. Puses ar Līguma 6.1.apakšpunktā minētās informācijas prettiesisku izpaušanu Līguma ietvaros saprot – informācijas nodošana mutiski, rakstiski, elektroniski vai jebkādā citā tehniskā veidā, tās kopēšana, pavairošana, kopēšana datu nesējos (disketēs, CD diskos, mini diskos, kā arī citos informācijas datu uzglabātājos), izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar informāciju.
6.4. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, nodrošinot Līguma 1.1.apakšpunkta izpildi, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.

7. Nepārvarama vara
7.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
7.2. Par nepārvaramu varu netiek uzskatīta Izpildītāja Transportlīdzekļu vadītāju nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
7.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darbdienu laikā pēc šādu apstākļu iestāšanās un paziņojumam nepieciešamības gadījumā jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
7.4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
7.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

8. Citi noteikumi
8.1. Parakstot Līgumu, Puses apliecina, ka tām un viņu pārstāvjiem ir visas tiesības un pilnvaras Līgumu parakstīt.
8.2. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
8.2.1. no Pasūtītāja puses: Valsts ieņēmumu dienesta Nodrošinājuma pārvaldes Transporta daļas Latgales transporta nodaļas vadītāja Gunta Kuko (tālrunis: 67123214, e-pasta adrese: Gunta.Kuko@vid.gov.lv) vai  Valsts ieņēmumu dienesta Nodrošinājuma pārvaldes Transporta daļas Latgales transporta nodaļas galvenais transporta pārraugs Juris Piegavs (tālrunis: 29123616, e-pasta adrese Juris.Piegavs@vid.gov.lv), vai Valsts ieņēmumu dienesta Nodrošinājuma pārvaldes Transporta daļas vadītājs Zigmunds Rubīns (tālrunis: 67124090, e-pasta adrese Zigmunds.Rubins@vid.gov.lv), vai Valsts ieņēmumu dienesta Muitas pārvaldes Latgales MKP daļas MKP muitas virsuzrauga vietniece  Irīna Golubova  (tālrunis: 27049288, e-pasta adrese Irina.Golubova@vid.gov.lv), vai Valsts ieņēmumu dienesta Muitas pārvaldes Latgales MKP daļas MKP muitas virsuzraugs  Aivars Šarkovskis (tālrunis: 27049288, e-pasta adrese Aivars.Sarkovskis@vid.gov.lv);
8.2.2. no Izpildītāja puses: Aleksandrs Davidovs (tālrunis: 29161813, e-pasta adrese: bus.noma@gmail.com).
8.3.  Pasūtītāja un Izpildītāja (to pilnvaroto personu, kas noteiktas Līguma 8.2.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu, kā arī uzdevumu neizpildi.
8.4. Pasūtītāja pilnvarotās personas nav tiesīgas veikt grozījumus Līgumā un tā pielikumos.
8.5. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem. 
8.6. Savstarpējās Pušu attiecības, kas netika paredzētas, parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
8.7. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka viena Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta patstāvīgas struktūrvienības vadītājs, vadītāja vietnieks vai persona, kura tos aizvieto.
8.8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
8.9. Par Līguma grozījumiem, izņemot Līguma 8.7.apakšpunktos noteiktos gadījumus, Puses vienojas rakstiski. Līguma grozījumi ir Līguma neatņemama sastāvdaļa. Puses var veikt šādus būtiskus Līguma grozījumus – grozīt Līguma 1.pielikumā noteikto Pakalpojuma sniegšanas kārtību vai Transportlīdzekļu tehniskās prasības, Pakalpojuma nodrošināšanai patērētās degvielas izmaksas noteikšanas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
8.10. Neviena no Pusēm nedrīkst nodot savas tiesības, kas saistītas ar Līgumu trešajai personai bez otras Puses rakstiskas piekrišanas.
8.11. [bookmark: _Hlk36126269]Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos paredzētajā kārtībā.
8.12. Izpildītājs apņemas rakstveidā informēt Pasūtītāju 2 (divu) darba dienu laikā:
8.12.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja tā dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
8.12.2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
8.12.3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
8.13. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.14. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir: nav piesaistīts. Šajā apakšpunktā minētajam-/-iem apakšuzņēmējam/-iem nododamā Līguma izpildes daļa ir: nav nodota.
8.15. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir: nav piesaistīts.
8.16. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.
8.17. Piedāvājot apakšuzņēmēju nomaiņu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
8.18. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
8.18.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegts Līguma 8.17.apakšpunktā noteiktais apliecinājums);
8.18.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL) 42.panta otrajā daļā minētajiem pretendentu izslēgšanas iemesliem;
8.18.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro), atbilst PIL 42.panta otrajā daļā minētajiem pretendentu izslēgšanas iemesliem;
8.18.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.19. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.20. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.21. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.
8.22. Līgums kopā ar tā pielikumiem sastādīts latviešu valodā, elektroniska dokumenta veidā un parakstīts ar drošu elektronisko parakstu.

9. Pušu juridiskās adreses un maksājumu rekvizīti

	Pasūtītājs:
Valsts ieņēmumu dienests
Talejas iela 1, Rīga, LV-1978
Vienotais reģ. Nr. 90000069281
PVN maksātāja Nr. LV90000069281
Tālr.: 67122689
E-pasts: vid@vid.gov.lv
E-Adrese: _DEFAULT@90000069281

Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000
	Izpildītājs:
SIA “Miks Bus”
Cietokšņa iela 35-1, Daugavpils, LV-5401
Vienotais reģ. Nr. 41503034476
PVN maksātāja Nr. LV41503034476
Tālr.: 29 161 813
E-pasts: bus.noma@gmail.com 
E-Adrese:

Norēķinu rekvizīti:
AS “Luminor Banka” 
Kods: RIKOLV2X
Konta Nr.: LV91 RIKO 0002 9301 6884 1

	
(paraksts*)
Ģenerāldirektore Baiba Šmite – Roķe 
	
(paraksts*)
Valdes loceklis Aleksandrs Davidovs

	
	


*DOKUMENTS IR PARAKSTĪTS ELEKTRONISKI 
AR DROŠU ELEKTRONISKO PARAKSTU UN SATUR LAIKA ZĪMOGU

